**Szigorlati tételek**

**Elméleti tételek**

1. Fejlődéselméletek: Freud-, Piaget-, Erikson egydimenziós elmélete, Sameroff tranzakcionális modellje
2. Válasszon ki egy fogyatékossági csoportot és röviden mutassa be! (tanulási akadályozottság, értelmi akadályozottság, autizmus spektrum zavar, látássérülés, mozgáskorlátozottság, hallássérülés, beszédfogyatékosság)
3. Ismertesse az iskolai bántalmazás kérdéskörét, hangsúlyozottan a pedagógiai eszközöket!
4. Egy viselkedés kapcsán milyen objektív szempont(ok) mentén lehet meghatározni, hogy kihívást jelent-e, illetve problémás viselkedésnek tekinthető-e?
5. A Diagnosztikus Fejlődési Rendszer (DIFER) által meghatározott hét kritikus elemi készség bemutatása; a tesztrendszer felépítése és használata; a diagnosztikus értékelésben rejlő lehetőségek.
6. Az egyéni fejlesztési terv fogalma, céljai, tartalmi és formai követelményei, megvalósulásának szakaszai, elkészítésének lépései
7. Kérem, hogy ismertesse az egyetemes tervezés a tanulás területén (Universal Design for Learning, UDL) kérdéskört Fazekas Ágnes cikke segítségével!

**Gyakorlati tétetek**

1. Egy gyermek az óvodai csoportban már hetek óta napi szinten rugdossa társait és lerombolja a Lego kockákból konstruált építményeket. Mit tanácsolna az óvodapedagógusoknak, illetve milyen lépéseket tenne annak érdekében, hogy a gyermek kihívást jelentő viselkedésének előfordulási gyakorisága csökkenjen?
2. Válasszon kettőt az elemi készségek (DIFER) közül és gyakorlati példákon keresztül mutassa be a fejlesztési lehetőségeiket!
3. Kérem, hogy elemezze a szociogramot!
4. Válasszon ki egyet az óvodás korban leggyakrabban előforduló részképesség problémák közül. Ismertesse a lehetséges okait, illetve azt, hogy hogyan nyilvánulhat ez meg a gyermek mindennapjaiban. Mutassa be, hogy milyen módszerekkel, mérőeszközökkel lehetséges meghatározni az elmaradás tényét és mértékét. Állítson össze egy egyéni és egy kiscsoportos szervezeti formában végezhető fejlesztő feladatot (feladatokat) a választott részképesség fejlesztésére. Ismertesse a fejlődés követésének, mérésének lehetőségeit!
5. Hogyan építi be a differenciálást az óvodai csoportfoglalkozásba BTMN-es gyerekek esetében? (általánosságban) Vázolja röviden egy-egy példával, hogy hogyan alkalmazza a kiemelt bánásmódot az alábbi szituációkban:
	1. egy vizuális nevelés (rajzolás, festés, mintázás, kézi munka) foglalkozáson a finommotorika fejlesztés differenciálására
	2. egy mesélés-verselés foglalkozáson a figyelemkoncentrációs problémával küzdő gyermekeknél
	3. egy mozgás foglalkozáson az idegrendszeri éretlenséget (koordináció és egyensúlyproblémák) mutató gyermekeknél.
6. Válasszon ki két fejlesztési területet az alábbiak közül, és mutasson be néhány fejlesztő játékot, tevékenységet, amelyekkel ezek a területek fejleszthetők, figyelembe véve az életkort.
* Mozgáskoordináció
* Térbeli tájékozódás
* Auditív-verbális észlelés, feldolgozás
* Vizuális észlelés, feldolgozás
* Nyelvi játékok, szókincsbővítés
* Kognitív funkciók
* Gondolkodási műveletek
* Önbizalom, önértékelés, érzelmi kontroll
1. Kérem, hogy elemezze a tankönyvi feladatot a differenciálás és a kooperáció szempontjából! (feladat technikai kivitelezése, Bloom szintjei, Gardner intelligencia területei, instrukció, nehezítési, könnyítési lehetőségek stb.)

Budapest, 2023. február

Összeállította: Szekeres Ágota és a továbbképzésen oktató kollégák